CELEX: 62017CN0393
Language: hu
Date: 2017-06-30 00:00:00
Title: C-393/17. sz. ügy: A Hof van beroep Antwerpen (Belgium) által 2017. június 30-án benyújtott előzetes döntéshozatal iránti kérelem – Openbaar Ministerie kontra Freddy Lucien Magdalena Kirschstein, Thierry Frans Adeline Kirschstein

11.9.2017   
            
            
               HU
            
            
               Az Európai Unió Hivatalos Lapja
            
            
               C 300/19
            
         A Hof van beroep Antwerpen (Belgium) által 2017. június 30-án benyújtott előzetes döntéshozatal iránti kérelem – Openbaar Ministerie kontra Freddy Lucien Magdalena Kirschstein, Thierry Frans Adeline Kirschstein
   (C-393/17. sz. ügy)
   (2017/C 300/23)
   Az eljárás nyelve: holland
   
      A kérdést előterjesztő bíróság
   
   Hof van beroep Antwerpen
   
      Az alapeljárás felei
   
   
      Fellebbező: Openbaar Ministerie
   
      Ellenérdekű felek: Freddy Lucien Magdalena Kirschstein, Thierry Frans Adeline Kirschstein
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól szóló, 2005. május 11-i 2005/29/EK európai parlamenti és tanácsi irányelvet (1), hogy azzal ellentétes a felsőoktatásról szóló, 2013. október 11-i törvénykönyv II.75. cikkének 6. § -ában foglalt szabályozás, amely általános jelleggel megtiltja a nem elismert oktatási intézmények számára, hogy a „master” elnevezést használják az általuk kiállított diplomákban, ha e szabályozás közérdeken alapuló okot, mégpedig az oktatás magas színvonalának biztosítására vonatkozó követelmény teljesülését szolgálja, közelebbről azt, hogy ellenőrizhetőnek kell lennie, hogy valóban teljesülnek-e az előírt minőségi követelmények?
            
         
               2)
            
            
               Úgy kell-e értelmezni a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelvet (2), hogy azzal ellentétes a felsőoktatásról szóló, 2013. október 11-i törvénykönyv II.75. cikkének 6. § -ában foglalt szabályozás, amely általános jelleggel megtiltja a nem elismert oktatási intézmények számára, hogy a „master” elnevezést használják az általuk kiállított diplomákban, ha e szabályozás közérdeken alapuló okot, mégpedig a szolgáltatás igénybevevőinek védelmét szolgálja?
            
         
               3)
            
            
               Megfelel-e a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv 9. cikke (1) bekezdésének c) pontjában és 10. cikke (2) bekezdésének c) pontjában foglalt arányossági tesztnek a mesterdiplomát kiállító, a flamand hatóságok által nem elismert oktatási intézményekre alkalmazandó büntetőjogi rendelkezés?
            
         
      (1)  HL 2005. L 149., 22. o.
   
   
      (2)  HL 2006. L 376., 36. o.; helyesbítés: HL 2014. L 287., 33. o.